gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3499, del 20-05-1999 (1999/4523)

Anunci de la fase prèvia a l'ocupació per l'expropiació forçosa de l'obra HG3-T34-26.9530. Supressió de pas a nivell del p.k. 9/563 de la línia de FGV Rafelbunyol-Albereda. Terme municipal d'Almàssera.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/4523


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Anunci de la fase prèvia a l'ocupació per l'expropiació forçosa de l'obra ET5-E47-31.9698. Supressió de pas a nivell del p.k. 9/563 de la línia de FGV Rafelbunyol-Albereda. Terme municipal d'Almàssera. [1999/X4523]
  
Pagament de la fase prèvia a l'ocupació per l'expropiació forçosa de l'obra KP4-O38-59.9782. Supressió del pas a nivell del pk (punt quilomètric) 9/563 de la línia de FGV Rafelbunyol-Albereda. Terme municipal d'Almàssera.
  
Lloc: Ajuntament d'Almàssera
  
Dia Hora
  
31.05.99 De 09.30 a 11.30
  
Els interessats hauran d'assistir a l'acte proveïts del document nacional d'identitat i acreditar la seua titularitat, si no ho han fet en una altra fase del procediment, i si optaren per ser representats per unes altres persones, les mencionades persones hauran d'acreditar la seua representació en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 3531, del 05-07-1999 (1999/6310)

ACORD de 1 de juliol de 1999, de la Junta Electoral de la Comunitat Valenciana, pel qual es publiquen els resultats finals i de la relació de diputats i diputades electes en les eleccions a les Corts Valencianes, realitzades el dia 13.06.1999.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6310


Data del document
:   01-07-1999

Organisme emissor
:   Junta Electoral de la Comunitat Valenciana

Tipus de document
:   Acord

Descriptors 

:   * Corts Valencianes
    * parlamentari
    * Parlament regional
    * eleccions regionals
    * resultat electoral
    * legislació

ACORD de 1 de juliol de 1999, de la Junta Electoral de la Comunitat Valenciana, pel qual es publiquen els resultats finals i de la relació de diputats i diputades electes en les eleccions a les Corts Valencianes, realitzades el dia 13.06.1999. [1999/X6310]
  
La Junta Electoral de la Comunitat Valenciana, en la reunió del dia 1 de juliol de 1999, de conformitat amb el que estableixen els articles 36.2.d) de la Llei Electoral Valenciana i 108.6 de la Llei Orgànica del Règim Electoral General, ha acordat publicar en el Diari Oficial de la Generalitat Valenciana els resultats finals i la relació de diputats i diputades electes en las eleccions a les Corts Valencianes, realitzades el dia 13 de juny de 1999.
  
Palau de les Corts Valencianes,
  
València, 1 de juliol de 1999
  
El secretari,
  
LLUÍS AGUILÓ LÚCIA
  
El president,
Diari Oficial de la Generalitat Valenciana


Sumari del DOGV 3413, del 15-01-1999 (1999/225)

RESOLUCIÓ de 24 de desembre de 1998, del conseller de Presidència per la qual es resol l'adjudicació provisional del concurs públic per a la concessió del servei públic de radiodifusió sonora en ones mètriques, amb modulació de freqüència de caràcter comercial, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/225


Organisme emissor
:   Conselleria de Presidència

Tipus de document
:   Resolució

RESOLUCIÓ de 24 de desembre de 1998, del conseller de Presidència per la qual es resol l'adjudicació provisional del concurs públic per a la concessió del servei públic de radiodifusió sonora en ones mètriques, amb modulació de freqüència de caràcter comercial, a la Comunitat Valenciana. [1999/225]
  
Per Ordre de 21 de juliol de 1998, de la Conselleria de Presidència, es convocà concurs públic per a la concessió del servei públic de radiodifusió sonora, en ones mètriques amb modulació de freqüència, de caràcter comercial en la Comunitat Valenciana, i es presentaren 375 sol·licituds.
  
De conformitat amb el que disposa l'article 10.2, del Decret 38/1998, de 31 de març, del Govern Valencià, el conseller de Presidència, a proposta de la Mesa de Valoració, resol:
  
Adjudicar provisionalment les concessions d'emissores de radiodifusió sonora, en ones mètriques, amb modulació de freqüència de caràcter comercial en la Comunitat Valenciana a favor de les persones físiques i jurídiques que es detallen en l'annex adjunt.
  
L'atorgament de l'adjudicació definitiva estarà supeditada a la prèvia aprovació del projecte tècnic, a l'execució de les obres i instal·lacions i a la superació de les inspeccions reglamentàries.
  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb allò que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 3429, del 08-02-1999 (1999/98)

Rotlle d'apel·lació número 43/1998. Cèdula de notificació.
----------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/98


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 43/1998. Cèdula de notificació. [1999/S98]
  
La Secció Sisena de l'Audiència Provincial de València, ha dictat en el rotlle d'apel·lació número 43/1998, la sentència que té l'encapçalament i part dispositiva que es diu tot seguit:
  
«Audiència Provincial de València
  
Secció Sisena
  
Sentència número 1048
  
- President: Vicente Ortega Llorca.
  
- Magistrats:
  
· Rafael Sempere Doménech
  
· Purificación Martorell Zulueta.
  
València, 18 de novembre de 1998
  
La Secció Sisena de l'Audiència Provincial de València, integrada pels senyors anotats al marge, ha vist aquest recurs d'apel·lació en ambdós efectes, interposat contra la sentència de data 18 de juliol de 1995, recaiguda en les actuacions de judici de divorci número 23 de 1995, tramitades pel Jutjat de Primera Instància número 2 de Carlet.
  
Han sigut parts en el recurs, com a apel·lant, la demandant, la senyora Julia Sánchez Sánchez i, com a apel·lats, el demandat rebel, el senyor Carlos Manuel Sabalete Recuero i el Ministeri Fiscal.
  
Ha sigut ponent Vicente Ortega Llorca.
  
Decisió
  
1. Estimem el recurs interposat per la senyora Julia Sánchez Sánchez.
  
2. Revoquem la sentència impugnada, i en el seu lloc:
  
a) Declarem dissolt per divorci el matrimoni celebrat entre la senyora Julia Sánchez Sánchez i el senyor Carlos Manuel Sabalete Recuero.
  
b) Mantenim la vigència de les mesures acordades en la sentència de separació conjugal de 28 de juliol de 1993, i en l'actuació de 13 d'octubre de 1992.
  
3. No fem expressa imposició de les costes d'aquesta alçada.
  
Quan pertoque, amb un certificat literal d'aquesta sentència, retorneu les actuacions originals al jutjat de procedència, perquè s'execute i es complesca.
  
Aquesta es la nostra sentència, qual pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació la part incompareguda, el senyor Carlos Sabalete Recuero.
Diari Oficial de la Generalitat Valenciana


Sumari del DOGV 3471, del 12-04-1999 (1999/3112)

RESOLUCIÓ d'1 d'abril de 1999, de la Direcció General de Personal de la Conselleria de Cultura, Educació i Ciència, per la qual es fa pública la relació de places vacants que s'han de proveir en el concurs de trasllats en els cossos de professors d'Ensenyament Secundari, professors tècnics de Formació Professional i dels cossos que imparteixen ensenyaments artístics i d'idiomes, convocat per la Resolució de 6 de novembre de 1998.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3471

Data del DOGV
:   12-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3112


Data del document
:   01-04-1999

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

 Descriptors 

:   * formació professional
    * ensenyament professional
    * concurs administratiu
    * personal docent
    * ensenyament secundari
    * educació artística
    * ensenyament d'idiomes

RESOLUCIÓ d'1 d'abril de 1999, de la Direcció General de Personal de la Conselleria de Cultura, Educació i Ciència, per la qual es fa pública la relació de places vacants que s'han de proveir en el concurs de trasllats en els cossos de professors d'Ensenyament Secundari, professors tècnics de Formació Professional i dels cossos que imparteixen ensenyaments artístics i d'idiomes, convocat per la Resolució de 6 de novembre de 1998. [1999/M3112]
  
De conformitat amb el que s'estableix en la base tercera de la Resolució de 6 de novembre de 1998, d'aquesta direcció general, resolc:
  
Article únic
  
Fer pública la relació de places vacants que seran objecte de provisió en la convocatòria abans esmentada i que es detallen en l'annex d'aquesta resolució.
  
Contra la presente resolució, que posa fi a la via administrativa, l'interessat podrà interposar recurs contenciós administratiu, davant el Jutjat Contenciós Administratiu de València en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació. Tot això de conformitat amb els articles 8, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 3633, del 25-11-1999 (1999/9517)

Recurs contenciós administratiu número 01/3817/1998.
----------------------------------------------------

### Dades del document

Número de DOGV
:   3633

Data del DOGV
:   25-11-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/9517


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/3817/1998. [1999/M9517]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Jesús Galindo Fernández ha interposat un recurs contenciós administratiu, amb el número 01/3817/1998, contra la Resolució de la Conselleria d'Obres Públiques, Urbanisme i Transports de data 22 de setembre de 1998, referència R-246/1998, sobre sanció urbanística.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3518, del 16-06-1999 (1999/5621)

Informació pública de l'alternativa tècnica de programa per al desenvolupament del sector S.4.1, Marymontaña, acompanyada de projecte d'homologació modificativa i pla parcial de desenvolupament.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3518

Data del DOGV
:   16-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5621


Organisme emissor
:   Ajuntament d'Altea

Tipus de document
:   Anunci

Informació pública de l'alternativa tècnica de programa per al desenvolupament del sector S.4.1, Marymontaña, acompanyada de projecte d'homologació modificativa i pla parcial de desenvolupament. [1999/Q5621]
  
L'alcaldia presidència d'aquest ajuntament, segons la Resolució de data 25 de maig d'enguany, ha acordat sotmetre a exposició pública, l'alternativa tècnica de programa per al desenvolupament del sector S.4.1, Marymontanya, acompanyat de projecte d'homologació modificativa i pla parcial de desenvolupament, promogut per l'entitat Nueva Marimontaña, SA.
  
La qual cosa es fa publica, en compliment del que disposa l'article 52 en relació amb el 46 de la Llei Reguladora de l'Activitat Urbanística, mitjançant el present edicte que es publicarà en un diari d'informació general editat a la Comunitat Valenciana i en el Diari Oficial de la Generalitat Valenciana. El document queda sotmés a pública consulta durant un termini de 20 dies, i es podran presentar els suggeriments i les al·legacions que s'estimen escaients en l'indicat termini des de l'última publicació de l'edicte.
  
S'hi podran presentar alternatives tècniques i al·legacions durant els 20 dies esmentats. Les proposicions juridicoeconòmiques es presentaran durant els cinc dies següents a la finalització del termini anterior. Aquests terminis es prorrogaran, per 20 dies addicionals, si durant els 10 primers dies d'informació publica qualsevol persona es compromet a presentar una alternativa substancialment diferent a la primera i prestara caució per un import del 50% del cost de les obres d'urbanització previstes. La documentació pertinent es troba a l'oficina del pla, situada al carrer del Pont de Moncau, número 29, d'Altea.
Diari Oficial de la Generalitat Valenciana


Sumari del DOGV 3429, del 08-02-1999 (1999/214)

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, el senyor Manuel Jaures Ramón Pérez Ripoll, professor titular d'universitat de l'àrea de coneixement de Prehistòria.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/214


Organisme emissor
:   Universitat de València

Tipus de document
:   Resolució

RESOLUCIÓ de 2 de desembre de 1998, de la Universitat de València, per la qual es nomena, en virtut de concurs, el senyor Manuel Jaures Ramón Pérez Ripoll, professor titular d'universitat de l'àrea de coneixement de Prehistòria. [1999/M214]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 62/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Manuel Jaures Ramón Pérez Ripoll professor titular d'universitat en l'àrea de coneixement de Prehistòria, adscrita al Departament de Prehistòria i d'Arqueologia.
  
València, 2 de desembre de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3408, del 08-01-1999 (1999/8)

Informació pública de l'alternativa tècnica del programa per al desenvolupament de l'Actuació Integrada en sòl urbanitzable SUR-7 del Pla General d'Ordenació Urbana d'Onda.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3408

Data del DOGV
:   08-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8


Organisme emissor
:   Rafcal, SL

Tipus de document
:   Anunci

Informació pública de l'alternativa tècnica del programa per al desenvolupament de l'Actuació Integrada en sòl urbanitzable SUR-7 del Pla General d'Ordenació Urbana d'Onda. [1999/S8]
  
Conforme al procediment simplificat previst en l'article 48 de la Llei Reguladora de l'Activitat Urbanística, se sotmet a informació pública a la Notaria de César Belda Casanova, plaça del Pla número 23 d'Onda (telèfon 472 97 73 23), l'Alternativa Tècnica del Programa per al desenvolupament de l'Actuació Integrada en sòl urbanitzable SUR-7 del Pla General d'Ordenació Urbana d'Onda, en la partida Benabar, segons projecte de Pla Parcial i Avantprojecte d'Urbanització redactat per l'arquitecte Javier Ortolano Pérez, a instàncies de la mercantil Rafcal, SL, amb domicili al carrer Ceramista Abad, 7 d'Onda, i Codi d'Identificació Fiscal B-12322350.
  
Els interessats podran obtenir còpia de l'Acta de Protocolització en el termini de 20 dies des de la publicació de l'últim anunci en el Diari Oficial de la Generalitat Valenciana o en el diari Levante de Castelló.
  
També podran consultar la documentació a l'Ajuntament d'Onda i presentar davant d'aquest al·legacions o alternatives tècniques en competència.
  
Acabat l'esmentat termini, restarà obert un de nou de 5 dies per a la presentació de proposicions juridicoeconòmiques, transcorregut el qual, l'endemà hàbil, es procedirà a l'obertura de pliques en l'Ajuntament, i s'obrirà un nou període de consultes i al·legacions de 10 dies següents a l'acta d'obertura.
  
Desconegut el domicili fiscal dels propietaris següents, es procedeix a notificar-los conforme al procediment establert en l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
Número parcel·la Propietari Direcció fiscal
  
 139 Salvador Herrando Gavaldá
  
 146 Francisco Manuel Aguilar En el municipi
Diari Oficial de la Generalitat Valenciana


Sumari del DOGV 3568, del 25-08-1999 (1999/7462)

Informació pública de l'alternativa tècnica i del projecte d'urbanització del programa de desenvolupament de l'actuació integrada i del pla parcial del sector Cosentari II, del Pla General d'Ordenació Urbana de Calp.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7462


Organisme emissor
:   Agrupació d'Interés Urbanístic Cosentari

Tipus de document
:   Anunci

Informació pública de l'alternativa tècnica i del projecte d'urbanització del programa de desenvolupament de l'actuació integrada i del pla parcial del sector Cosentari II, del Pla General d'Ordenació Urbana de Calp. [1999/Q7462]
  
Es fa saber que, a iniciativa de l'Agrupació d'Interés Urbanístic Cosentari, constituïda en virtut d'escriptura del 13 de maig de 1999, número 720 del protocol de la notària de Calp, la senyora M. Jesús Valencia Martín, s'ha protocol·litzat a la notaria esmentada, en data 28 de juliol de 1999, l'acta número 1.034/1999 del protocol de la fedatària a què es fa referència, la documentació i el projecte a què fa referència l'alternativa tècnica i el projecte d'urbanització del programa de desenvolupament de l'actuació integrada i del pla parcial del sector Cosentari II, del Pla General d'Ordenació Urbana de Calp.
  
Una còpia de la documentació esmentada s'ha dipositat a l'Ajuntament de Calp amb el número d'expedient 6.216 de l'any 1999.
  
Durant el termini de 20 dies, comptadors des de l'endemà de la publicació d'aquest anunci, qualsevol persona podrà acudir a la notaria indicada, situada a Calp, edifici Europlaya, i interessar, o bé l'exhibició de la documentació protocol·litzada, o bé l'expedició de la còpia de l'acta de protocol·lització. Igualment, podrà adreçar-se a l'ajuntament per a consultar les actuacions derivades de la documentació dipositada, i podrà presentar davant d'aquest tant al·legacions com alternatives tècniques en competència i igualment proposicions juridicoeconòmiques per a executar qualsevol de les alternatives.
  
Tot això es fa públic perquè se'n prenga coneixement general, i de conformitat amb el que s'estableix en l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3534, del 08-07-1999 (1999/6417)

Bases per a proveir en propietat una plaça d'arquitecte vacant en la plantilla municipal.
-----------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6417


Data del document
:   28-06-1999

Organisme emissor
:   Ajuntament d'Almassora

Tipus de document
:   Convocatòria

Descriptors 

:   * Almassora
    * concurs administratiu
    * professió de l'urbanisme
    * administració local

Bases per a proveir en propietat una plaça d'arquitecte vacant en la plantilla municipal. [1999/X6417]
  
Per decret de l'Alcaldia, de data 1 de juny de 1999, van ser aprovades les bases per a proveir en propietat una plaça d'arquitecte vacant en la plantilla municipal, les esmentades bases van ser publicades íntegrament al Butlletí Oficial de la Província de Castelló núm. 73, de 15 de juny de 1999.
  
Cosa que fem pública en compliment de l'article 6 del Reial Dectret 896/1991, de 7 de juny.